Komisijas paziņojums Eiropas Parlamentam atbilstīgi EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Direktīvu par vides kvalitātes standartiem ūdens resursu politikas jomā un par grozījumiem Direktīvās 82/176/EEK, 83/513/EEK, 84/156/EEK, 84/491/EEK, 86/280/EEK un 2000/60/EK /* COM/2007/0871 galīgā redakcija - COD 2006/0129 */





[pic] | EIROPAS KOPIENU KOMISIJA | Briselē, 10.1.2008 COM(2007) 871 galīgā redakcija 2006/0129 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Direktīvu par vides kvalitātes standartiem ūdens resursu politikas jomā un par grozījumiem Direktīvās 82/176/EEK, 83/513/EEK, 84/156/EEK, 84/491/EEK, 86/280/EEK un 2000/60/EK 2006/0129 (COD) KOMISIJAS PAZIŅOJUMSEIROPAS PARLAMENTAMatbilstīgi EK līguma 251. panta 2. punkta otrajai daļaipar Padomes kopējo nostāju, pieņemot Eiropas Parlamenta un Padomes Direktīvu par vides kvalitātes standartiem ūdens resursu politikas jomā un par grozījumiem Direktīvās 82/176/EEK, 83/513/EEK, 84/156/EEK, 84/491/EEK, 86/280/EEK un 2000/60/EK (Dokuments attiecas uz EEZ) 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2006) 397, galīgā redakcija – 2006/0129 COD): | 2006. gada 17. jūlijs | Eiropas Ekonomikas un sociālo lietu komitejas atzinuma datums: | 2007. gada 15. februāris | Eiropas Parlamenta atzinuma datums (pirmais lasījums): | 2007. gada 22. maijs | Kopējās nostājas pieņemšanas datums (kvalificēts balsu vairākums): | 2007. gada 20. decembris | 2. KOMISIJAS PRIEKŠLIKUMA MĒRĶIS Komisijas priekšlikums Direktīvai par vides kvalitātes standartiem ūdens resursu politikas jomā („Direktīva par prioritārām vielām”) ir Ūdens pamatdirektīvas (2000/60/EK) atvasinātā direktīva. Tās mērķi ir šādi: - noteikt vides kvalitātes standartus vairākām konkrētām vielām (pamatojoties uz Ūdens pamatdirektīvas 16. panta 7. punktu), - atcelt spēkā esošus tiesību aktus (kā paredzēts Ūdens pamatdirektīvas 16. panta 10. punktā), - pārskatīt prioritāro kaitīgo vielu sarakstu (pamatojoties uz Lēmumu 2455/2001/EK). Priekšlikumā nav paredzētas emisiju papildu kontroles (saskaņā ar Ūdens pamatdirektīvas 16. panta 6. un 8. punktu), jo Komisija no 2000. līdz 2006. gadam ir iesniegusi vairāk nekā 30 Kopienas tiesību aktus, ar kuriem ievieš minēto vielu emisiju kontroli (ieskaitot Regulu par ķīmisko vielu reģistrēšanu, vērtēšanu un apstiprināšanu — REACH (Regula (EK) Nr. 1907/2006) un Tematisko stratēģiju par pesticīdu ilgtspējīgu lietošanu (COM(2006) 373, galīgā redakcija). Kopā ar spēkā esošajiem tiesību aktiem (ieskaitot Direktīvu par piesārņojuma integrētu novēršanu un kontroli (Direktīva 96/61/EK)) dalībvalstu rīcībā ir pietiekami instrumenti Ūdens pamatdirektīvas mērķu sasniegšanai. Šī pieeja tika izklāstīta paziņojumā (COM(2006) 398, galīgā redakcija) attiecībā uz direktīvu par prioritārām vielām un ietekmes novērtējumā (SEC(2006) 397, galīgā redakcija). Visbeidzot, šī pieeja un vairāku direktīvu atcelšana palīdz īstenot labāka regulējuma programmu. 3. KOMENTĀRI PAR KOPĒJO NOSTĀJU 3.1. Vispārīgi komentāri Komisija pilnībā, daļēji vai principā akceptēja 29 no 71 grozījuma, ko Eiropas Parlaments bija pieņēmis pirmajā lasījumā. Kopējā nostājā tagad precīzi, daļēji vai pēc būtības ir iekļauti 22 grozījumi. Komisija atbalstīja visus grozījumus, kuru mērķis bija precizēt priekšlikuma darbības jomu. Komisija neatbalstīja tos grozījumus, ar kuriem sarakstā iekļāva jaunas vielas vai mainīja „prioritāro kaitīgo vielu” klasifikāciju. Komisija uzskata, ka tas neatbilst priekšlikuma darbības jomai un attiecīgo Kopienas tiesību aktu noteikumiem. Turklāt Komisija noraidīja visus grozījumus, kuri dublē jau Ūdens pamatdirektīvā (2000/60/EK) paredzētās saistības vai kuri ietekmē Komisijas iniciatīvas tiesības. Padome tagad ir piekritusi precīzi, daļēji vai pēc būtības iekļaut vairākus Parlamenta grozījumus, jo ar tiem sniedz precizējumus vai sīkāk izstrādā Komisijas priekšlikumu. Tomēr lielākā daļa grozījumu nav iestrādāti kopēja nostājā, jo Padome ir vienisprātis ar Komisiju par to, ka tie ir nevajadzīgi un/vai nevēlami. Komisija uzskata, ka kopējā nostāja, kas ar kvalificētu balsu vairākumu pieņemta 2007. gada 20. decembrī, nemaina priekšlikuma pieeju vai mērķus un tāpēc ir atbalstāma pašreizējā redakcijā. 3.2. Sīkāki komentāri 3.2.1. Komisijas akceptētie Parlamenta grozījumi, kuri pilnīgi, daļēji vai principā iekļauti kopējā nostājā Dažādā mērā ir iekļauts 1., 4., 7., 8., 14., 21., 24., 29., 30., 35., 36., 40., 52., un 73. grozījums. Tie sniedz precizējumus un sīkākus skaidrojumus, jo īpaši par šīs direktīvas saistību ar Ūdens pamatdirektīvu un citiem attiecīgiem Kopienas tiesību aktiem. 3.2.2. Komisijas noraidītie Parlamenta grozījumi, kuri pilnīgi, daļēji vai principā iekļauti kopējā nostājā Ar 20. un 66. grozījumu tika ieviesta atsauce uz Ūdens pamatdirektīvu, kas nebija saderīga ar minētajā direktīvā izklāstītajiem noteikumiem. Padome precizēja 1. un 3. panta redakciju, lai priekšlikumā būtu iekļautas šādas atsauces, kas principā attiecas uz grozījumiem, taču nodrošina arī vajadzīgo konsekvenci. Tāpēc kopējā nostāja Komisijai ir pieņemama. Ar 26. grozījumu ir paredzēts elastīgāks kvalitātes standartu ievērošanas monitorings sedimentos un/vai biotā, nevis ūdenī, taču nav ieviesta vajadzīgā skaidrība un pasākumi līdzvērtīgas aizsardzības pakāpes nodrošināšanai. Kopējās nostājas jaunajā 3. panta 2. punktā minētās nepilnības ir novērstas, un sedimentu un/vai biotas monitorings ir izklāstīts skaidri un pārredzami, lai Komisija varētu pārliecināties, ka vides aizsardzības mērķi un nosacījumi iekšējā tirgū ir salīdzināmi visās dalībvalstīs. Tāpēc kopējā nostāja Komisijai ir pieņemama. 32., 33. un 45. grozījumā bija paredzēta ieteicamā rīcības gaita un pārkāptas Komisijas iniciatīvas tiesības. Principā šie aspekti kopējā nostājā ir ņemti vērā, ieviešot jaunu 7. pantu, kurā paredzēts regulāri pārskatīt nepieciešamību visā Kopienā veikt emisiju kontroles. Tas ir saskaņā ar saistībām, kas izklāstītas Ūdens pamatdirektīvas 18. pantā, un tālab ir pieņemams Komisijai. 47. grozījumā bija paredzēts, ka Komisija sagatavo ziņojumu par trešās valstīs radušos piesārņojumu. Kopējā nostājā šis jautājums principā ir risināts jaunajā 6. un 7. pantā. Abi panti Komisijai principā ir pieņemami. Tomēr Komisija dotu priekšroku sīkāk izstrādātai redakcijai, jo īpaši attiecībā uz 6. pantu. Ar to ir jāpanāk tāda juridiskā skaidrība, lai Direktīvā 2000/60/EK paredzētie noteikumi, ar kuriem atļauj dalībvalstīm rīkoties pārrobežu piesārņojuma gadījumā, būtu skaidri izklāstīti, tādējādi nodrošinot to, ka dalībvalstis nepārkāpj ierosināto direktīvu. Ar 50. un 51. grozījumu bija ierosināts apvienot Komisijas priekšlikuma I pielikuma A un B daļu. Tas nebija pieņemami, jo attiecībā uz vielām, kas iekļautas dažādās Ūdens pamatdirektīvas pielikuma daļās, Ūdens pamatdirektīvā ir paredzēti atšķirīgi pienākumi, piemēram, monitoringa jomā. Kopējā nostājā abas pielikumu daļas ir apvienotas, taču ir sīki norādīti dažādie pienākumi attiecībā uz dažādām vielām. Kaut gan tas varētu šķist mazāk pārredzami, tas nemaina Komisijas priekšlikuma būtību un tālab ir pieņemams Komisijai. 3.2.3. Komisijas un Padomes noraidītie Parlamenta grozījumi, kas nav iekļauti kopējā nostājā Abas institūcijas noraidīja 2., 5., 6., 9., 10., 11., 19., 27., 28., 37., 39., 41., 44., 46., 47., 49., 53., 54., 56., 57., 58., 59., 60., 61., 62., 63., 65., 67., 69., 70., 71., 72., 74., un 76. grozījumu un neiekļāva tos priekšlikumā. Ar šiem grozījumiem ierosināja iekļaut sarakstā turpmākas vielas vai mainīt vairāku „prioritāro kaitīgo vielu” klasifikāciju. Turklāt ar tiem ieviesa tādus aspektus, kas nav saderīgi ar Ūdens pamatdirektīvas vai citu Kopienas tiesību aktu noteikumiem vai dublē tos. Vairākos grozījumos nebija arī ievērotas Komisijas iniciatīvas tiesības. 3.2.4. Komisijas pilnībā, daļēji vai principā akceptētie Parlamenta grozījumi, kuri tomēr nav iekļauti kopējā nostājā Komisija daļēji vai principā piekrita 3., 12., 13., 16., 17., 18., 22., 23., 25., 31., 34., 38., 43., 48. un 79. grozījumam, taču tie netika iekļauti Kopējā nostājā. Lai gan Komisija principā atbalstīja šo grozījumu pamatdomu, tā attiecīgos grozījumus galvenokārt uzskata par priekšlikuma precizējumiem vai redakcionāliem labojumiem. Padome tos neiekļāva kopējā nostājā, jo tā atzina tos par nevajadzīgiem un/vai nevēlamiem. 3.2.5. Padomes izdarītās papildu izmaiņas priekšlikumā Jaunajā 2. pantā ir precizēts, ka Direktīvas 2000/60/EK definīcijas piemēro arī šajā direktīvā. 3. panta 5. punktā ir paredzētas Komisijas pilnvaras izdarīt grozījumus pielikuma daļās. Ņemot vērā nesenās izmaiņas Lēmumā 1999/468/EK (kurā grozījumi izdarīti ar Padomes Lēmumu 2006/512/EK), tika ieviesta regulatīvā kontroles procedūra. Attiecībā uz 4. pantu (sajaukšanās zonas) un 5. pantu (uzskaite) Komisijas priekšlikumā bija paredzētas pilnvaras Komisijai pieņemt metodes vai pamatnostādnes, izmantojot komitoloģijas procedūru. Attiecīgos punktus svītroja, jo uzskatīja, ka šāda saskaņošana nav vajadzīga. Tomēr Komisija paredz, ka tā par šiem jautājumiem organizēs informācijas apmaiņu starp dalībvalstīm. Tika ieviests 25. apsvērums, lai saskaņā ar 34. pantu Iestāžu nolīgumā par labāku tiesību aktu izstrādi priekšlikumā iekļautu tekstu par atbilstības tabulām. 4. SECINĀJUMI Padomes ieviestās izmaiņas palīdz precizēt priekšlikumu un konkretizē dažus noteikumus, lai nodrošinātu saskanību ar Ūdens pamatdirektīvu. Papildu noteikumi par sedimentu un/vai biotas monitoringu ir pieņemami, jo Komisija piekrīt to pamatā esošajiem nolūkiem un ir panākts tas, ka Komisija var pārbaudīt, vai dalībvalstis piemēro vienādu aizsardzības pakāpi un tādējādi nodrošina iekšējā tirgus darbību. Tāpēc Komisija var atbalstīt kopējo nostāju.